शो पर वापस आ रहे हैं कृष्णा अभिषेक, बोले- कॉन्ट्रैक्ट की प्रॉब्लम सॉल्व हो गई
Krushna Abhishek The Kapil Sharma Show Contract Issue - कॉमेडियन कृष्णा अभिषेक जल्द ही द कपिल शर्मा शो पर लौटेंगे। मीडिया इंटरव्यू में खुद कृष्णा ने कन्फर्म किया है कि वो द कपिल शर्मा शो के इस सीजन में एक बार फिर दिखाई देंगे
कॉमेडियन कृष्णा अभिषेक जल्द ही द कपिल शर्मा शो पर लौटेंगे। मीडिया इंटरव्यू में खुद कृष्णा ने कन्फर्म किया है कि वो द कपिल शर्मा शो के इस सीजन में एक बार फिर दिखाई देंगे।
कॉन्ट्रैक्ट से मुझे कोई ऐतराज नहीं- कृष्णा अभिषेक
दरअसल, चैनल के साथ कॉन्ट्रैक्ट पर विवाद होने की वजह से उन्होंने शो छोड़ दिया था। इंटरव्यू में कृष्णा ने बताया कि कॉन्ट्रैक्ट में जो प्रॉब्लम थी, वो अब सॉल्व हो गई है। उन्होंने ये भी बताया कि पैसों को लेकर जो अनबन थी उसे भी सुलझा लिया गया है और अब उन्हें कान्ट्रैक्ट से कोई ऐतराज नहीं है।
कृष्णा अभिषेक शो में सपना का किरदार निभा रहे थे।
कपिल चाहते हैं मैं तगड़ा कमबैक करूं- कृष्णा 
इंटरव्यू में उन्होंने ये भी बताया कि पहले दिन शो के रिहर्सल के लिए कपिल शर्मा ने उनको अपने घर बुलाया और वॉर्म वेलकम दिया। वहीं किकु शारदा ने उन्हें देखते ही गले लगा लिया। कृष्णा ने बताया कि उन्होंने अर्चना पूरण सिंह से भी फोन पर बात की। उन्होंने ये भी बताया कि कपिल ने उन्हें शो पर तगड़ा कमबैक करने के लिए जोक्स भी सजेस्ट किए हैं।
पैसों को लेकर भी चैनल से हुआ था विवाद- कृष्णा
टाइम्स ऑफ इंडिया से बात करते हुए कृष्णा ने बताया कि शो छोड़ कर जाने का मन कभी नहीं था। लेकिन, पैसों और कॉन्ट्रैक्ट को लेकर कुछ प्रॉब्लम थी।कॉन्ट्रैक्ट में बदलाव होने की वजह से वो शो पर वापस आए हैं। उन्होंने बताया कि उनके लिए ये शो और यहां के लोग बिल्कुल घर जैसे हैं। उन्होंने आगे कहा- सपना की एंट्री होगी बढ़िया तरह से। घर का भूला शाम को घर पर लौट कर आए तो उसे भूला नहीं कहते। ये वही वाला हिसाब है।
ऑडियंस ने मुझे शो पर वापस बुला लिया- कृष्णा 
उन्होंने आगे बताया- मेरा इस शो के मेकर्स और चैनल से बहुत पुराना रिश्ता है। वो रिलेशनशिप इतना प्योर और अच्छा है कि उसी की वजह से मैं वापस आया। मैं ऑडियंस का भी शुक्रगुजार हूं जिन्होंने मुझे बार-बार शो पर वापस बुलाया। मुझे लगता है कि मुझसे जुड़े सभी लोगों का प्यार ही मुझे वो पर वापस खींच लाया।
फिलहाल, कपिल शर्मा शो का चौथा सीजन चल रहा है। बीते दिन, शो के होस्ट कपिल शर्मा ने बताया था कि उनकी टीम जुलाई में यूएस टूर पर जा सकती है।